CELEX: 62016TA0442
Language: hr
Date: 2018-03-20 00:00:00
Title: Predmet T-442/16: Presuda Općeg suda od 20. ožujka 2018. – Šroubárna Ždánice protiv Vijeća („Zahtjev za povrat antidampinških pristojbi — Uvoz određenih željeznih ili čeličnih elemenata za pričvršćivanje podrijetlom iz Kine ili poslanih iz Malezije — Uredba (EZ) br. 91/2009 i Provedbena Uredba (EU) br. 723/2011 — Nadležnost nacionalnog suda — Nenadležnost Općeg suda”)

7.5.2018   
            
            
               HR
            
            
               Službeni list Europske unije
            
            
               C 161/47
            
         Presuda Općeg suda od 20. ožujka 2018. – Šroubárna Ždánice protiv Vijeća
   (Predmet T-442/16) (1)
   
   ((„Zahtjev za povrat antidampinških pristojbi - Uvoz određenih željeznih ili čeličnih elemenata za pričvršćivanje podrijetlom iz Kine ili poslanih iz Malezije - Uredba (EZ) br. 91/2009 i Provedbena Uredba (EU) br. 723/2011 - Nadležnost nacionalnog suda - Nenadležnost Općeg suda”))
   (2018/C 161/52)
   Jezik postupka: češki
   
      Stranke
   
   
      Tužitelj: Šroubárna Ždánice a.s. (Kyjov, Češka Republika) (zastupnik: M. Osladil, odvjetnik)
   
      Tuženik: Vijeće Europske unije (zastupnici: H. Marcos Fraile i A. Westerhof Löfflerová, agenti, uz asistenciju N. Tuominena, odvjetnik)
   
      Intervenijent u potporu tuženiku: Europska komisija (zastupnici: T. Maxian Rusche i P. Němečková, agenti)
   
      Predmet
   
   Zahtjev za povrat antidampinških pristojbi s kamatama koje je tužitelj navodno neopravdano platio češkim carinskim tijelima nakon donošenja Uredbe Vijeća (EZ) br. 91/2009 od 26. siječnja 2009. o uvođenju konačne antidampinške pristojbe na uvoz određenih željeznih ili čeličnih elemenata za pričvršćivanje podrijetlom iz Narodne Republike Kine (SL 2009., L 29, str. 1.) (SL, posebno izdanje na hrvatskom jeziku, poglavlje 11., svezak 82., str. 72.), Provedbene Uredbe Vijeća (EU) br. 723/2011 od 18. srpnja 2011. o proširenju konačne antidampinške pristojbe uvedene Uredbom (EZ) br. 91/2009 o uvozu određenih željeznih ili čeličnih elemenata za pričvršćivanje podrijetlom iz Narodne Republike Kine na uvoz određenih željeznih ili čeličnih elemenata za pričvršćivanje poslanih iz Malezije, bez obzira na to imaju li deklarirano podrijetlo iz Malezije ili ne (SL 2011., L 194, str. 6.) (SL, posebno izdanje na hrvatskom jeziku, poglavlje 11., svezak 118., str. 24.), i Provedbene Uredbe Vijeća (EU) br. 924/2012 od 4. listopada 2012. o izmjeni Uredbe br. 91/2009 (SL 2012., L 275, str. 1.) (SL, posebno izdanje na hrvatskom jeziku, poglavlje 11., svezak 125., str. 3.).
   
      Izreka
   
   
               1.
            
            
               Tužba se odbacuje zbog nenadležnosti Općeg suda da o njoj odlučuje.
            
         
               2.
            
            
               Šroubárna Ždánice a.s. će snositi vlastite troškove kao i troškove Vijeća Europske unije.
            
         
               3.
            
            
               Europska komisija će snositi vlastite troškove.
            
         
      (1)  SL C 392, 24. 10. 2016.